erhwenkuo/poetry-chinese-zhtw huggingface dataset:
嵩山採菖蒲者
作者：李白（唐）

神仙多古貌，雙耳下垂肩。嵩嶽逢漢武，疑是九疑仙。我來採菖蒲，服食可延年。言終忽不見，滅影入雲煙。喻帝竟莫悟，終歸茂陵田。
金陵聽韓侍禦吹笛
作者：李白（唐）

韓公吹玉笛，倜儻流英音。風吹繞鐘山，萬壑皆龍吟。王子停鳳管，師襄掩瑤琴。餘韻度江去，天涯安可尋。
流夜郎聞酺不預
作者：李白（唐）

北闕聖人歌太康，南冠君子竄遐荒。漢酺聞奏鈞天樂，願得風吹到夜郎。
放後遇恩不沾
作者：李白（唐）

天作雲與雷，霈然德澤開。東風日本至，白雉越裳來。獨棄長沙國，三年未許回。何時入宣室，更問洛陽才。
《宣城見杜鵑花
作者：李白（唐）

蜀國曾聞子規鳥，宣城還見杜鵑花。一叫一回腸一斷，三春三月憶三巴。
白田馬上聞鶯
作者：李白（唐）

黃鸝啄紫椹，五月鳴桑枝。我行不記日，誤作陽春時。蠶老客未歸，白田已繅絲。驅馬又前去，捫心空自悲。
三五七言
作者：李白（唐）

秋風清，秋月明。落葉聚還散，寒鴉棲複驚。相思相見知何日，此時此夜難為情。
雜詩
作者：李白（唐）

白日與明月，晝夜尚不閑。況爾悠悠人，安得久世間。傳聞海水上，乃有蓬萊山。玉樹生綠葉，靈仙每登攀。一食駐玄發，再食留紅顏。吾欲從此去，去之無時還。
寄遠十一首
作者：李白（唐）

三鳥別王母，銜書來見過。腸斷若剪弦，其如愁思何。遙知玉窗裡，纖手弄雲和。奏曲有深意，青松交女蘿。寫水山井中，同泉豈殊波。秦心與楚恨，皎皎為誰多。青樓何所在，乃在碧雲中。寶鏡掛秋水，羅衣輕春風。新妝坐落日，悵望金屏空。念此送短書，願因雙飛鴻。本作一行書，殷勤道相憶。一行複一行，滿紙情何極。瑤臺有黃鶴，為報青樓人。朱顏凋落盡，白髮一何新。自知未應還，離居經三春。桃李今若為，當窗發光彩。莫使香風飄，留與紅芳待。玉箸落春鏡，坐愁湖陽水。聞與陰麗華，風煙接鄰裡。青春已複過，白日忽相催。但恐荷花晚，令人意已摧。相思不惜夢，日夜向陽臺。遠憶巫山陽，花明綠江暖。躊躇未得往，淚向南雲滿。春風複無情，吹我夢魂斷。不見眼中人，天長音信短。陽臺隔楚水，春草生黃河。相思無日夜，浩蕩若流波。流波向海去，欲見終無因。遙將一點淚，遠寄如花人。妾在舂陵東，君居漢江島。一日望花光，往來成白道。一為雲雨別，此地生秋草。秋草秋蛾飛，相思愁落暉。何由一相見，滅燭解羅衣。憶昨東園桃李紅碧枝，與君此時初別離。金瓶落井無訊息，碧窗紛紛下落花，青樓寂寂空明月。兩不見，但相思。空留錦字表心素，至今緘愁不忍窺。長短春草綠，緣階如有情。卷施心獨苦，抽卻死還生。睹物知妾意，希君種後庭。閒時當採掇，念此莫相輕。魯縞如玉霜，筆題月氏書。寄書白鸚鵡，西海慰離居。行數雖不多，字字有委曲。天末如見之，開緘淚相續。淚盡恨轉深，千里同此心。相思千萬裡，一書值千金。愛君芙蓉嬋娟之豔色，色可餐兮難再得。憐君冰玉清迥之明心，情不極兮意已深。朝共琅玕之綺食，夜同鴛鴦之錦衾。恩情婉孌忽為別，美人美人兮歸去來，莫作朝雲暮雨兮飛陽臺。
長信宮
作者：李白（唐）

月皎昭陽殿，霜清長信宮。天行乘玉輦，飛燕與君同。別有歡娛處，承恩樂未窮。誰憐團扇妾，獨坐怨秋風。
長門怨二首
作者：李白（唐）

天回北斗掛西樓，金屋無人螢火流。月光欲到長門殿，別作深宮一段愁。桂殿長愁不記春，黃金四屋起秋塵。夜懸明鏡青天上，獨照長門宮裡人。
春怨
作者：李白（唐）

白馬金羈遼海東，羅帷繡被臥春風。落月低軒窺燭盡，飛花入戶笑床空。
代贈遠
作者：李白（唐）

妾本洛陽人，狂夫幽燕客。渴飲易水波，由來多感激。胡馬西北馳，香鬃搖綠絲。鳴鞭從此去，逐虜蕩邊陲。昔去有好言，不言久離別。燕支多美女，走馬輕風雪。見此不記人，恩情雲雨絕。啼流玉箸盡，坐恨金閨切。織錦作短書，腸隨迴文結。相思欲有寄，恐君不見察。焚之揚其灰，手跡自此滅。
陌上贈美人
作者：李白（唐）

駿馬驕行踏落花，垂鞭直拂五雲車。美人一笑褰珠箔，遙指紅樓是妾家。
閨情
作者：李白（唐）

流水去絕國，浮雲辭故關。水或戀前浦，雲猶歸舊山。恨君流沙去，棄妾漁陽間。玉箸夜垂流，雙雙落朱顏。黃鳥坐相悲，綠楊誰更攀。織錦心草草，挑燈淚斑斑。窺鏡不自識，況乃狂夫還。
代別情人
作者：李白（唐）

清水本不動，桃花發岸傍。桃花弄水色，波蕩搖春光。我悅子容豔，子傾我文章。風吹綠琴去，曲度紫鴛鴦。昔作一水魚，今成兩枝鳥。哀哀長雞鳴，夜夜達五曉。起折相思樹，歸贈知寸心。覆水不可收，行雲難重尋。天涯有度鳥，莫絕瑤華音。
代秋情
作者：李白（唐）

幾日相別離，門前生穭葵。寒蟬聒梧桐，日夕長鳴悲。白露濕螢火，清霜淩兔絲。空掩紫羅袂，長啼無盡時。
對酒
作者：李白（唐）

蒲萄酒，金叵羅，吳姬十五細馬馱。青黛畫眉紅錦靴，
怨情
作者：李白（唐）

新人如花雖可寵，故人似玉由來重。花性飄揚不自持，請看陳後黃金屋，寂寂珠簾生網絲。
湖邊採蓮婦
作者：李白（唐）

小姑織白紵，未解將人語。大嫂採芙蓉，溪湖千萬重。長兄行不在，莫使外人逢。願學秋胡婦，貞心比古松。
怨情
作者：李白（唐）

美人卷珠簾，深坐顰蛾眉。但見淚痕濕，不知心恨誰。
代寄情，楚詞體
作者：李白（唐）

君不來兮，徒蓄怨積思而孤吟。雲陽一去已遠，朝馳餘馬於青樓，怳若空而夷猶。浮雲深兮不得語，何無情而雨絕，夢雖往而交疏。橫流涕而長嗟，願為連根同死之秋草，不作飛空之落花。
學古思邊
作者：李白（唐）

銜悲上隴首，腸斷不見君。流水若有情，幽哀從此分。蒼茫愁邊色，惆悵落日曛。山外接遠天，天際複有雲。白雁從中來，飛鳴苦難聞。足系一書劄，寄言難離群。離群心斷絕，十見花成雪。胡地無春暉，徵人行不歸。相思杳如夢，珠淚濕羅衣。
思邊
作者：李白（唐）

去年何時君別妾，南園綠草飛蝴蝶。今歲何時妾憶君，
口號吳王美人半醉
作者：李白（唐）

風動荷花水殿香，姑蘇臺上宴吳王。西施醉舞嬌無力，笑倚東窗白玉床。
代美人愁鏡二首
作者：李白（唐）

明明金鵲鏡，了了玉臺前。拂拭交冰月，光輝何清圓。紅顏老昨日，白髮多去年。鉛粉坐相誤，照來空淒然。美人贈此盤龍之寶鏡，燭我金縷之羅衣。時將紅袖拂明月，稿砧一別若箭弦，去有日，來無年。狂風吹卻妾心斷，
贈段七娘
作者：李白（唐）

羅襪淩波生網塵，那能得計訪情親。千杯綠酒何辭醉，一面紅妝惱殺人。
別內赴徵三首
作者：李白（唐）

王命三徵去未還，明朝離別出吳關。白玉高樓看不見，相思須上望夫山。出門妻子強牽衣，問我西行幾日歸。歸時倘佩黃金印，莫學蘇秦不下機。翡翠為樓金作梯，誰人獨宿倚門啼。夜坐寒燈連曉月，行行淚盡楚關西。
秋浦寄內
作者：李白（唐）

我今尋陽去，辭家千里餘。結荷倦水宿，卻寄大雷書。雖不同辛苦，愴離各自居。我自入秋浦，三年北信疏。紅顏愁落盡，白髮不能除。有客自梁苑，手攜五色魚。開魚得錦字，歸問我何如。江山雖道阻，意合不為殊。
自代內贈
作者：李白（唐）

寶刀截流水，無有斷絕時。妾意逐君行，纏綿亦如之。別來門前草，秋巷春轉碧。掃盡更還生，萋萋滿行跡。鳴鳳始相得，雄驚雌各飛。遊雲落何山，一往不見歸。估客發大樓，知君在秋浦。梁苑空錦衾，陽臺夢行雨。妾家三作相，失勢去西秦。猶有舊歌管，淒清聞四鄰。曲度入紫雲，啼無眼中人。妾似井底桃，開花向誰笑。君如天上月，不肯一回照。窺鏡不自識，別多憔悴深。安得秦吉了，為人道寸心。
秋浦感主人歸燕寄內
作者：李白（唐）

霜凋楚關木，始知殺氣嚴。寥寥金天廓，婉婉綠紅潛。胡燕別主人，雙雙語前簷。三飛四回顧，欲去複相瞻。豈不戀華屋，終然謝珠簾。我不及此鳥，遠行歲已淹。寄書道中歎，淚下不能緘。
送內尋廬山女道士李騰空二首
作者：李白（唐）

君尋騰空子，應到碧山家。水舂雲母碓，風掃石楠花。若愛幽居好，相邀弄紫霞。多君相門女，學道愛神仙。素手掬青靄，羅衣曳紫煙。一往屏風疊，乘鸞著玉鞭。
贈內
作者：李白（唐）

三百六十日，日日醉如泥。雖為李白婦，何異太常妻。
在潯陽非所寄內
作者：李白（唐）

聞難知慟哭，行啼入府中。多君同蔡琰，流淚請曹公。知登吳章嶺，昔與死無分。崎嶇行石道，外折入青雲。相見若悲歎，哀聲那可聞。
南流夜郎寄內
作者：李白（唐）

夜郎天外怨離居，明月樓中音信疏。北雁春歸看欲盡，南來不得豫章書。
越女詞五首
作者：李白（唐）

長幹吳兒女，眉目豔新月。屐上足如霜，不著鴉頭襪。吳兒多白皙，好為蕩舟劇。賣眼擲春心，折花調行客。耶溪採蓮女，見客棹歌回。笑入荷花去，佯羞不出來。東陽素足女，會稽素舸郎。相看月未墮，白地斷肝腸。鏡湖水如月，耶溪女似雪。新妝蕩新波，光景兩奇絕。
浣紗石上女
作者：李白（唐）

玉面耶溪女，青娥紅粉妝。一雙金齒屐，兩足白如霜。
示金陵子
作者：李白（唐）

金陵城東誰家子，竊聽琴聲碧窗裡。落花一片天上來，謝公正要東山妓，攜手林泉處處行。
出妓金陵子呈盧六四首
作者：李白（唐）

安石東山三十春，傲然攜妓出風塵。樓中見我金陵子，何似陽臺雲雨人。南國新豐酒，東山小妓歌。對君君不樂，花月奈愁何。東道煙霞主，西江詩酒筵。相逢不覺醉，日墮曆陽川。小妓金陵歌楚聲，家僮丹砂學鳳鳴。我亦為君飲清酒，君心不肯向人傾。
巴女詞
作者：李白（唐）

巴水急如箭，巴船去若飛。十月三千里，郎行幾歲歸。
哭晁卿衡
作者：李白（唐）

日本晁卿辭帝都，征帆一片繞蓬壺。明月不歸沉碧海，白雲愁色滿蒼梧。
自溧水道哭王炎三首
作者：李白（唐）

白楊雙行行，白馬悲路傍。晨興見曉月，更似發雲陽。溧水通吳關，逝川去未央。故人萬化盡，閉骨茅山岡。天上墜玉棺，泉中掩龍章。名飛日月上，義與風雲翔。逸氣竟莫展，英圖俄夭傷。楚國一老人，來嗟龔勝亡。有言不可道，雪泣憶蘭芳。王公希代寶，棄世一何早。吊死不及哀，殯宮已秋草。悲來欲脫劍，掛向何枝好。哭向茅山雖未摧，王家碧瑤樹，一樹忽先摧。海內故人泣，天涯吊鶴來。未成霖雨用，先失濟川材。一罷廣陵散，鳴琴更不開。
哭宣城善釀紀叟
作者：李白（唐）

紀叟黃泉裡，還應釀老春。夜臺無曉日，沽酒與何人。
宣城哭蔣徵君華
作者：李白（唐）

敬亭埋玉樹，知是蔣徵君。安得相如草，空餘封禪文。池臺空有月，詞賦舊淩雲。獨掛延陵劍，千秋在古墳。
冬日五湖館水亭懷別
作者：杜牧（唐）

蘆荻花多觸處飛，獨憑虛檻雨微微。寒林葉落鳥巢出，江城向晚西流急，無限鄉心聞擣衣。
不寢
作者：杜牧（唐）

到曉不成夢，思量堪白頭。多無百年命，長有萬般愁。世路應難盡，營生卒未休。莫言名與利，名利是身仇。
泊松江
作者：杜牧（唐）

清露白雲明月天，與君齊棹木蘭船。南湖風雨一相失，夜泊橫塘心渺然。
題水西寺
作者：杜牧（唐）

三日去還住，一生焉再遊。含情碧溪水，重上粲公樓。
贈別宣州崔群相公
作者：杜牧（唐）

衰散相逢洛水邊，卻思同在紫薇天。盡將舟楫板橋去，早晚歸來更濟川。
聞開江相國宋下世二首
作者：杜牧（唐）

權門陰進奪移才，驛騎如星墮峽來。晁氏有恩忠作禍，畢竟成功何處是，五湖雲月一帆開。月落清湘棹不喧，玉杯瑤瑟奠蘋蘩。誰令力制乘軒鶴，宵衣旰食明天子，日伏青蒲不為言。
出關
作者：杜牧（唐）

朝纓初解佐江濆，麋鹿心知自有群。漢囿獵稀慵獻賦，關吏不須迎馬笑，去時無意學終軍。
暝投雲智寺渡溪不得，卻取沿江路往
作者：杜牧（唐）

雙巖瀉一川，回馬斷橋前。古廟陰風地，寒鐘暮雨天。沙虛留虎跡，水滑帶龍涎。卻下臨江路，潮深無渡船。
宣城贈蕭兵曹
作者：杜牧（唐）

桂楫謫湘渚，三年波上春。舟寒句溪雪，衣故洛城塵。客道恥搖尾，皇恩寬犯鱗。花時去國遠，月夕上樓頻。賒酒不辭病，傭書非為貧。行吟值漁父，坐隱對樵人。紫陌罷雙轍，碧潭窮一綸。高秋更南去，煙水是通津。
過鮑溶宅有感
作者：杜牧（唐）

寥落故人宅，重來身已亡。古苔殘墨沼，深竹舊書堂。秋色池館靜，雨聲雲木涼。無因展交道，日暮倍心傷。
《寄兄弟
作者：杜牧（唐）

江城紅葉盡，旅思倍淒涼。孤夢家山遠，獨眠秋夜長。道存空倚命，身賤未歸鄉。南望仍垂淚，天邊雁一行。
秋日
作者：杜牧（唐）

有計自安業，秋風罷遠吟。買山惟種竹，對客更彈琴。煙起藥廚晚，杵聲松院深。閑眠得真性，惆悵舊時心。
卜居招書侶
作者：杜牧（唐）

憶昨未知道，臨川每羨魚。世途行處見，人事病來疏。微雨秋栽竹，孤燈夜讀書。憐君亦同志，晚歲傍山居。
西山草堂
作者：杜牧（唐）

何處人事少，西峰舊草堂。曬書秋日晚，洗藥石泉香。後嶺有微雨，北窗生曉涼。徒勞問歸路，峰疊繞家鄉。
貽隱者
作者：杜牧（唐）

回報隱居山，莫憂山興闌。求人顏色盡，知道性情寬。信譜彈琴誤，緣崖劚藥難。東皋亦自給，殊愧遠相安。
石池
作者：杜牧（唐）

通竹引泉脈，泓澄深石盆。驚魚翻藻葉，浴鳥上松根。殘月留山影，高風耗水痕。誰家洗秋藥，來往自開門。
送蘇協律從事振武
作者：杜牧（唐）

琴尊詩思勞，更欲學龍韜。王粲暫投筆，呂虔初佩刀。夜吟關月苦，秋望塞雲高。去去從軍樂，雕飛岱馬豪。
懷政禪師院
作者：杜牧（唐）

山齋路幾層，敗衲學真乘。寒暑移雙樹，光陰盡一燈。風飄高竹雪，泉漲小池冰。莫訝頻來此，修身欲到僧。
送荔浦蔣明府赴任
作者：杜牧（唐）

路長春欲盡，歌怨酒多酣。白社蓮塘北，青袍桂水南。驛行盤鳥道，船宿避龍潭。真得詩人趣，煙霞處處諳。
秋夕有懷
作者：杜牧（唐）

念遠坐西閣，華池涵月涼。書回秋欲盡，酒醒夜初長。露白蓮衣淺，風清蕙帶香。前年此佳景，蘭棹醉橫塘。
秋霽寄遠
作者：杜牧（唐）

初霽獨登賞，西樓多遠風。橫煙秋水上，疏雨夕陽中。高樹下山鳥，平蕪飛草蟲。唯應待明月，千里與君同。
經古行宮
作者：杜牧（唐）

臺閣參差倚太陽，年年花發滿山香。重門勘鎖青春晚，先皇一去無回駕，紅粉雲環空斷腸。
宣州開元寺贈惟真上人
作者：杜牧（唐）

曾與徑山為小師，千年僧行眾人知。夜深月色當禪處，勸君莫厭江城客，雖在風塵別有期。
秋晚懷茅山石涵村舍
作者：杜牧（唐）

十畝山田近石涵，村居風俗舊曾諳。簾前白艾驚春燕，陵陽秋盡多歸思，紅樹蕭蕭覆碧潭。
留題李侍禦書齋
作者：杜牧（唐）

曾話平生志，書齋幾見留。道孤心易感，恩重力難酬。獨立千峰晚，頻來一葉秋。雞鳴應有處，不學淚空流。
行次白沙館，先寄上河南王侍郎
作者：杜牧（唐）

夜程何處宿，山疊樹層層。孤館閑秋雨，空堂停曙燈。歌慚漁浦客，詩學雁門僧。此意無人識，明朝見李膺。
貴遊
作者：杜牧（唐）

朝回佩馬草萋萋，年少恩深衛霍齊。斧鉞舊威龍塞北，南陌行人盡回首，笙歌一曲暮雲低。
越中
作者：杜牧（唐）

石城花暖鷓鴣飛，徵客春帆秋不歸。猶自保郎心似石，綾梭夜夜織寒衣。
聞範秀才自蜀遊江湖
作者：杜牧（唐）

蜀道下湘渚，客帆應不迷。江分三峽響，山並九華齊。秋泊雁初宿，夜吟猿乍啼。歸時慎行李，莫到石城西。
綠蘿
作者：杜牧（唐）

綠蘿縈數匝，本在草堂間。秋色寄高樹，晝陰籠近山。移花疏處過，劚藥困時攀。日暮微風起，難尋舊徑還。
宿東橫山瀨
作者：杜牧（唐）

孤舟路漸賒，時見碧桃花。溪雨灘聲急，巖風樹勢斜。獼猴懸弱柳，鸂鶒睡橫楂。謾向仙林宿，無人識阮家。
貽遷客
作者：杜牧（唐）

無機還得罪，直道不傷情。微雨昏山色，疏籠閉鶴聲。閒居多野客，高枕見江城。門外長溪水，憐君又濯纓。
陵陽送客
作者：杜牧（唐）

南樓送郢客，西郭望荊門。鳧鵠下寒渚，牛羊歸遠村。蘭舟倚行棹，桂酒掩餘樽。重此一留宿，前汀煙月昏。
寄桐江隱者
作者：杜牧（唐）

潮去潮來洲渚春，山花如繡草如茵。嚴陵臺下桐江水，解釣鱸魚能幾人。
長興裡夏日寄南鄰避暑
作者：杜牧（唐）

侯家大道傍，蟬噪樹蒼蒼。開鎖洞門遠，捲簾官舍涼。欄圍紅藥盛，架引綠蘿長。永日一欹枕，故山雲水鄉。
送太昱禪師
作者：杜牧（唐）

禪床深竹裡，心與徑山期。結社多高客，登壇盡小師。早秋歸寺遠，新雨上灘遲。別後江雲碧，南齋一首詩。
梁秀才以早春旅次大梁將歸郊扉言懷兼別示亦蒙見贈凡二十韻走筆依韻
作者：杜牧（唐）

玉塞功猶阻，金門事已陳。世途皆擾擾，鄉黨盡循循。客道難投足，家聲易發身。松篁標節晚，蘭蕙吐詞春。處困羞搖尾，懷忠壯犯鱗。宅臨三楚水，衣帶二京塵。斂跡愁山鬼，遺形慕穀神。採芝先避貴，栽橘早防貧。弦泛桐材響，杯澄糯醁醇。但尋陶令集，休獻楚王珍。林密聞風遠，池平見月勻。藤龕紅婀娜，苔磴綠嶙峋。雪樹交梁苑，冰河漲孟津。面邀文作友，心許德為鄰。旅館將分被，嬰兒共灑巾。渭陽連漢曲，京口接漳濱。通塞時應定，榮枯理會均。儒流當自勉，妻族更誰親。照矚三光政，生成四氣仁。磻溪有心者，垂白肯湮淪。
川守大夫劉公早歲寓居敦行裡肆有題壁十韻今之置第乃獲舊居洛下大僚因有唱和歎詠不足輒獻此詩
作者：杜牧（唐）

旅館當年葺，公才此日論。林繁輕竹祖，樹暗惜桐孫。煉藥藏金鼎，疏泉陷石盆。散科松有節，深薙草無根。龍臥池猶在，鶯遷谷尚存。昔為揚子宅，今是李膺門。積學螢嘗聚，微詞鳳早吞。百年明素志，三顧起新恩。雪耀冰霜冷，塵飛水墨昏。莫教垂露跡，歲晚雜苔痕。
中秋日拜起居表晨渡天津橋即事十六韻獻居守相國崔公兼呈工部劉公
作者：杜牧（唐）

碧樹康莊內，清川鞏洛間。壇分中嶽頂，城繚大河灣。廣殿含涼靜，深宮積翠閑。樓齊雲漠漠，橋束水潺潺。過雨檉枝潤，迎霜柿葉殷。紫鱗沖晚浪，白鳥背秋山。月拜西歸表，晨趨北向班，鴛鴻隨半仗，貔虎護重關。玉帳才容足，金樽暫解顏。跡留傷墮屨，恩在樂銜環。南省蘭先握，東堂桂早攀。龍門君夭矯，鶯穀我綿蠻。分薄嵇心懶，哀多庾鬢班。人慚公幹臥，頻送子牟還。自睹宸居壯，誰憂國步艱。只應時與醉，因病縱疏頑。
分司東都寓居履道叨承川尹劉侍郎大夫恩知上四十韻
作者：杜牧（唐）

命世須人瑞，匡君在嶽靈。氣和燻北陸，襟曠納東溟。賦妙排鸚鵡，詩能繼鶺鴒。蒲親香案色，蘭動粉闈馨。周孔傳文教，蕭曹授武經。家僮諳禁掖，廄馬識金鈴。性與奸邪背，心因啟沃冥。進賢光日月，誅惡助雷霆。閶闔開時召，簫韶奏處聽。水精懸禦幄，雲母展宮屏。捧詔巡汧隴，飛書護井陘。先聲威虎兕，餘力活蟭螟。榮重秦軍箭，功高漢將銘。戈鋋回紫塞，幹戚散彤庭。順美皇恩洽，扶顛國步寧。禹謨推掌誥，湯網屬司刑。稚榻蓬萊掩，膺舟鞏洛停。馬群先去害，民籍更添丁。猾吏門長塞，豪家戶不扃。四知臺上鏡，三惑井中瓶。雅韻憑開匣，雄鋩待發硎。火中膠綠樹，泉下劚青萍。五嶽期雙節，三臺空一星。鳳池方注意，麟閣會圖形。寒暑逾流電，光陰甚建瓴。散曹分已白，崇直眼由青。賜第成官舍，傭居起客亭。松筠侵巷陌，禾黍接郊坰。宿雨回為沼。春沙澱作汀。魚罾棲翡翠，蛛網掛蜻蜓。遲曉河初轉，傷秋露已零。夢餘鐘杳杳，吟罷燭熒熒。字小書難寫，杯遲酒易醒。久貧驚早雁，多病放殘螢。雪勁孤根竹，風凋數莢蓂。轉喉空婀娜，垂手自娉婷。脛細摧新履，腰羸減舊鞓。海邊慵逐臭，塵外怯吞腥。隱豹窺重巘，潛虯避濁涇。商歌如不顧，歸棹越南𤃩。
題白雲樓
作者：杜牧（唐）

西北樓開四望通，殘霞成綺月懸弓。江村夜漲浮天水，才微分薄憂何益，卻欲迴心學塞翁。
贈別
作者：杜牧（唐）

眼前迎送不曾休，相續輪蹄似水流。門外若無南北路，莫怪分襟銜淚語，十年耕釣憶滄洲。
秋夜與友人宿
作者：杜牧（唐）

楚國同遊過十霜，萬重心事幾堪傷。蒹葭露白蓮塘淺，寒城欲曉聞吹笛，猶臥東軒月滿床。
將赴京留贈僧院
作者：杜牧（唐）

九衢塵土遞追攀，馬跡軒車日暮間。玄發盡驚為客換，謝卻從前受恩地，歸來依止叩禪關。
寄湘中友人
作者：杜牧（唐）

莫戀醉鄉迷酒杯，流年長怕少年催。西陵水闊魚難到，相如已定題橋志，江上無由夢釣臺。
江上逢友人
作者：杜牧（唐）

故國歸人酒一杯，暫停蘭棹共裴回。村連三峽暮雲起，到時若見東籬菊，為問經霜幾度開。
金谷懷古
作者：杜牧（唐）

淒涼遺跡洛川東，浮世榮枯萬古同。桃李香消金穀在，徒想夜泉流客恨，夜泉流恨恨無窮。
寄盧先輩
作者：杜牧（唐）

一從分首劍江濱，南國相思寄夢頻。書去又逢商嶺雪，願指丹梯曾到處，莫教猶作獨迷人。
南樓夜
作者：杜牧（唐）

玉管金樽夜不休，如悲晝短惜年流。歌聲嫋嫋徹清夜，思量今日英雄事，身到簪裾已白頭。
行經廬山東林寺
作者：杜牧（唐）

離魂斷續楚江壖，葉墜初紅十月天。紫陌事多難暫息，他歲若教如範蠡，也應須入五湖煙。
途中逢故人，話西山讀書早曾遊覽
作者：杜牧（唐）

西巖曾到讀書堂，穿竹行莎十裡強。湖上夢餘波灩灩，莫道少年頭不白，君看潘嶽幾莖霜。
將赴京題陵陽王氏水居
作者：杜牧（唐）

簾卷平蕪接遠天，暫寬行役到樽前。是非境裡有閑日，馬蹄不道貪西去，爭向一聲高樹蟬。
送別
作者：杜牧（唐）

溪邊楊柳色參差，攀折年年贈別離。一片風帆望已極，莫殢酒杯閑過日，碧雲深處是佳期。
寄遠
作者：杜牧（唐）

兩葉愁眉愁不開，獨含惆悵上層臺。碧雲空斷雁行處，功名待寄淩煙閣，力盡遼城不肯回。
新柳
作者：杜牧（唐）

無力搖風曉色新，細腰爭妒看來頻。綠陰未覆長堤水，東門門外多離別，愁殺朝朝暮暮人。
旅懷作
作者：杜牧（唐）

促促因吟晝短詩，朝驚穠色暮空枝。無情春色不長久，眼前擾擾日一日，暗送白頭人不知。
雁
作者：杜牧（唐）

萬裡銜蘆別故鄉，雲飛雨宿向瀟湘。數聲孤枕堪垂淚，
惜春
作者：杜牧（唐）

花開又花落，時節暗中遷。無計延春日，何能駐少年。小叢初散蝶，高柳即聞蟬。繁豔歸何處，滿山啼杜鵑。
鴛鴦
作者：杜牧（唐）

兩兩戲沙汀，長疑畫不成。錦機爭織樣，歌曲愛呼名。好育顧棲息，堪憐泛淺清。鳧鷗皆爾類，惟羨獨含情。
聞雁
作者：杜牧（唐）

帶霜南去雁，夜好宿汀沙。驚起向何處，高飛極海涯。入雲聲漸遠，離嶽路由賒。歸夢當時斷，參差欲到家。
江樓晚望
作者：杜牧（唐）

湖山翠欲結蒙籠，汗漫誰遊夕照中。初語燕雛知社日，不欲登樓更懷古，斜陽江上正飛鴻。
聞笛
作者：張巡（唐）

岧嶢試一臨，虜騎附城陰。不辨風塵色，安知天地心。營開邊月近，戰苦陣雲深。旦夕更樓上，遙聞橫笛音。
守睢陽作
作者：張巡（唐）

接戰春來苦，孤城日漸危。合圍侔月暈，分守若魚麗。屢厭黃塵起，時將白羽揮。裹瘡猶出陣，飲血更登陴。忠信應難敵，堅貞諒不移。無人報天子，心計欲何施。
題衡陽泗州寺
作者：張抃（唐）

一水悠悠百粵通，片帆無奈信秋風。幾層峽浪寒舂月，未知今夜依何處，一點漁燈出葦叢。
古意二首
作者：賀蘭進明（唐）

秦庭初指鹿，群盜滿山東。忤意皆誅死，所言誰肯忠。武關猶未啟，兵入望夷宮。為祟非涇水，人君道自窮。崇蘭生澗底，香氣滿幽林。采采欲為贈，何人是同心。日暮徒盈把，裴回憂思深。慨然紉雜佩，重奏丘中琴。
行路難五首
作者：賀蘭進明（唐）

君不見巖下井，百尺不及泉。君不見山上苗，但願親友長含笑，相逢不乏杖頭錢。寒夜邀歡須秉燭，君不見門前柳，榮耀暫時蕭索久。君不見陌上花，盛年夫婿長別離，歲暮相逢色已換。君不見芳樹枝，春花落盡蜂不窺。君不見樑上泥，獨宿自然堪下淚，況複時聞烏夜啼。君不見雲中月，暫盈還複缺。君不見林下風，歎息青青陵上柏，歲寒能有幾人同。君不見東流水，一去無窮已。君不見西郊雲，人生結交在終始，莫以升沈中路分。
夜渡江
作者：閭丘曉（唐）

舟人自相報，落日下芳潭。夜火連淮市，春風滿客帆。水窮滄海畔，路盡小山南。且喜鄉園近，言榮意未甘。
奉和劉採訪縉雲南嶺作
作者：庾光先（唐）

百越城池枕海圻，永嘉山水複相依。懸蘿弱筱垂清淺，幸陪謝客題詩句，誰與王孫此地歸。
思歸，寄東林澈上人
作者：韋丹（唐）

王事紛紛無暇日，浮生冉冉只如雲。已為平子歸休計，五老巖前必共聞。
答澈公
作者：韋丹（唐）

空山泉落松窗靜，閑地草生春日遲。白髮漸多身未退，依依常在永禪師。
洛出書
作者：蕭昕（唐）

海內昔凋瘵，天網斯浡潏。龜靈啟聖圖，龍馬負書出。大哉明德盛，遠矣彝倫秩。地敷作乂功，人免為魚恤。既彰千國理，豈止百川溢。永賴至於今，疇庸未雲畢。
臨風舒錦
作者：蕭昕（唐）

麗錦匹雲終，襜襜展向風。花開翻覆翠，色亂動搖紅。縷散悠揚裡，文回照灼中。低垂疑步障，吹起作晴虹。既與丘遲夢，深知卓氏功。還鄉將制服，從此表亨通。
東皇太一詞
作者：李希仲（唐）

吉日初齊戒，靈巫穆上皇。焚香布瑤席，鳴佩奠椒漿。緩舞花飛滿，清歌水去長。回波送神曲，雲雨滿瀟湘。
薊北行二首
作者：李希仲（唐）

旄頭有精芒，胡騎獵秋草。羽檄南渡河，邊庭用兵早。漢家愛徵戰，宿將今已老。辛苦羽林兒，從戎榆關道。一身救邊速，烽火通薊門。前軍飛鳥斷，格鬥塵沙昏。寒日鼓聲急，單於夜將奔。當須徇忠義，身死報國恩。
送妻
作者：楊志堅（唐）

平生志業在琴詩，頭上如今有二絲。漁父尚知溪穀暗，今日便同行路客，相逢即是下山時。
星精亭
作者：鄭損（唐）

星沈萬古痕，孤絕勢無鄰。地窄少留竹，空多剩佔雲。釣篷和雨看，樵斧帶霜聞。莫惜尋常到，清風不負人。
釣閣
作者：鄭損（唐）

小閣愜幽尋，周遭萬竹森。誰知一沼內，亦有五湖心。釣直魚應笑，身閑樂自深。晚來春醉熟，香餌任浮沈。
玉聲亭
作者：鄭損（唐）

世間泉石本無價，那更天然落景中。漢佩琮琤寒溜雨，借問主人能住久，後來好事有誰同。
藝堂
作者：鄭損（唐）

堂開凍石千年翠，藝講秋膠百步威。揖讓未能忘典禮，莫怪尊前頻浩歎，男兒志願與時違。
星精石
作者：鄭損（唐）

突險呀空龍虎蹲，由來英氣蓄寒根。蒼苔點染雲生靨，孤巖恰恰容幽構，可愛江南釋子園。
泛香亭
作者：鄭損（唐）

流杯處處稱佳致，何似斯亭出自然。山溜穿雲來幾裡，莫怪坐中難得醉，醒人心骨有潺湲。
巴州寒食晚眺
作者：張禕（唐）

東望青天周與秦，杏花榆葉故園春。野寺一傾寒食酒，晚來風景重愁人。
題擊甌樓
作者：張禕（唐）

駐旌元帥遺風在，擊缶高人逸興酣。水轉巴文清溜急，山連蒙岫翠光涵。
題司空圖壁
作者：盧攜（唐）

姓氏司空貴，官班禦史卑。老夫如且在，不用歎屯奇。
愁詩
作者：李廷璧（唐）

到來難遣去難留，著骨黏心萬事休。潘嶽愁絲生鬢裡，更有相思不相見，酒醒燈背月如鉤。
題菖蒲廢觀
作者：許三畏（唐）

本是安期燒藥處，今來改作坐禪宮。數僧梵響滿樓月，我來不見修真客，卻得真如問遠公。
致孫狀元訴醵罰錢
作者：盧嗣業（唐）

未識都知面，頻輸複分錢。苦心事筆硯，得志助花鈿。徒步求秋賦，持杯給暮饘。力微多謝病，非不奉同年。
紅薔薇
作者：牛嶠（唐）

曉啼珠露渾無力，繡簇羅襦不著行。若綴壽陽公主額，六宮爭肯學梅妝。
楊柳枝五首
作者：牛嶠（唐）

解凍風來末上青，解垂羅袖拜卿卿。無端嫋娜臨官路，舞送行人過一生。吳王宮裡色偏深，一簇纖條萬縷金。不憤錢塘蘇小小，引郎松下結同心。橋北橋南千萬條，恨伊張緒不相饒。金羈白馬臨風望，認得羊家靜婉腰。狂雪隨風撲馬飛，惹煙無力被春欺。莫交移入靈和殿，宮女三千又妒伊。嫋翠籠煙拂暖波，舞裙新染曲塵羅。章華臺畔隋堤上，傍得春風爾許多。
及第後宿平康裡詩
作者：鄭合（唐）

春來無處不閑行，楚潤相看別有情。好是五更殘酒醒，時時聞喚狀頭聲。
賀裴廷裕蜀中登第詩
作者：李搏（唐）

銅梁千里曙雲開，仙籙新從紫府來。天上已張新羽翼，應笑戎藩刀筆吏，至今泥滓曝魚鰓。
複謔廷裕
作者：李搏（唐）

曾隨風水化凡鱗，安上門前一字新。聞道蜀江風景好，不知何似杏園春。
吊賈島
作者：李克恭（唐）

一一玄微縹緲成，盡吟方便爽神情。宣宗謫去為閒事，如何未隔四十載，不遇論量向此生。
君山
作者：程賀（唐）

曾遊方外見麻姑，說道君山此本無。雲是昆侖山頂石，海風吹落洞庭湖。
東歸詩
作者：盧尚卿（唐）

九重丹詔下塵埃，深鎖文闈罷選才。桂樹放教遮月長，今日灞陵橋上過，路人應笑臘前回。
題玉芝雙奉院
作者：顧在鎔（唐）

入門如洞府，花木與時稀。夜坐山當戶，秋吟葉滿衣。犬隨童子出，鳥避俗人飛。至藥應將熟，年年火氣微。
宿麻平驛
作者：顧在鎔（唐）

及到怡情處，暫忘登陟勞。青山看不厭，明月坐來高。犬為孤村吠，猿因冷木號。微吟還獨酌，多興憶同袍。
題光福上方塔
作者：顧在鎔（唐）

蒼島孤生白浪中，倚天高塔勢翻空。煙凝遠岫列寒翠，六時金磬落何處，偏傍蘆葦驚釣翁。
枯木詩辭召命作
作者：翁洮（唐）

枯木傍溪崖，由來歲月賒。有根盤水石，無葉接煙霞。二月苔為色，三冬雪作花。不因星使至，誰識是靈槎。
贈進士王雄
作者：翁洮（唐）

河清海晏少波濤，幾載垂鉤不得鼇。空向人間修諫草，何事明廷有徐庶，總教三徑臥蓬蒿。
漁者
作者：翁洮（唐）

一葉飄然任浪吹，雨蓑煙笠肯忘機。只貪濁水張羅眾，到頭得喪終須達，誰道漁樵有是非。
上子男壽昌宰
作者：翁洮（唐）

陶公為政卓潘齊，入縣看花柳滿堤。百里江山聊展驥，只恐攀轅留不住，明時霄漢有丹梯。
贈方幹先生
作者：翁洮（唐）

由來箕踞任天真，別有詩名出世塵。不愛春宮分桂樹，獨向若耶溪上住，誰知不是釣鼇人。
贈進士李德新接海棠梨
作者：翁洮（唐）

蜀人猶說種難成，何事江東見接生。席上若微桃李伴，一種呈妍今得地，劍峰梨嶺謾縱橫。
春日題航頭橋
作者：翁洮（唐）

故園橋上絕埃塵，此日憑欄興自新。雲影晚將仙掌曙，莫怪馬卿題姓字，終朝雲雨化龍津。
和方幹題李頻莊
作者：翁洮（唐）

高情度日非無事，自是高情不覺喧。海氣暗蒸蓮葉沼，閑伴白雲收桂子，每尋流水劚桐孫。猶憑律呂傳心曲，
葦叢
作者：翁洮（唐）

得地自成叢，那因種植功。有花皆吐雪，無韻不含風。倒影翹沙鳥，幽根立水蟲。蕭蕭寒雨夜，江漢思無窮。
春
作者：翁洮（唐）

漠漠煙花處處通，遊人南北思無窮。林間鳥奏笙簧月，此時誰羨神仙客，車馬悠揚九陌中。
夏
作者：翁洮（唐）

觸目皆因長養功，浮生何處問窮通。柳長北闕絲千縷，身心已在喧闐處，惟羨滄浪把釣翁。
秋
作者：翁洮（唐）

宋玉高吟思萬重，澄澄寰宇振金風。雲閑日月浮虛白，侯門處處槐花□，獻賦何時遇至公。
冬
作者：翁洮（唐）

寂寂棲心向杳冥，苦吟寒律句偏清。雲凝止水魚龍蟄，歸飛未得東風力，魂斷三山九萬程。
過洞庭
作者：李嶼（唐）

浩渺注橫流，千潭合萬湫。半洪侵楚翼，一汊屬吳頭。動軸當新霽，漫空正仲秋。勢翻荊口迮，聲擁嶽陽浮。遠脈滋衡嶽，微涼散橘洲。星辰連影動，嵐翠逐隅收。漸落分行雁，旋添趁伴舟。升騰人莫測，安穩路何憂。氣與塵中別，言堪象外搜。此身如粗了，來把一竿休。
嚴塘經亂書事
作者：鄭啟（唐）

塵生宮闕霧濛濛，萬騎龍飛幸蜀中。在野傅巖君不夢，星落夜原妖氣滿，漢家麟閣待英雄。梁園皓色月如珪，清景傷時一慘淒。未見山前歸牧馬，正是四郊多壘日，波濤早晚靜鯨鯢。
鄧表山
作者：鄭啟（唐）

白日三清此上時，觀開山下彩雲飛。仙壇丹灶靈猶在，松花落盡無訊息，半夜疏鐘徹翠微。
記知聞近過關試
作者：韓儀（唐）

短行軸了付三銓，休把新銜惱必先。今日便稱前進士，好留春色與明年。
郊居
作者：溫憲（唐）

村前村後樹，寓賞有餘情。青麥路初斷，紫花田未耕。雉聲聞不到，山勢望猶橫。寂寞春風裡，吟酣信馬行。
杏花
作者：溫憲（唐）

團雪上晴梢，紅明映碧寥。店香風起夜，村白雨休朝。靜落猶和蒂，繁開正蔽條。澹然閑賞久，無以破妖嬈。
春鳩
作者：溫憲（唐）

村南微雨新，平綠淨無塵。散睡桑條暖，閑鳴屋脊春。遠聞和曉夢，相應在諸鄰。行樂花時節，追飛見亦頻。
題崇慶寺壁
作者：溫憲（唐）

十口溝隍待一身，半年千里絕音塵。鬢毛如雪心如死，猶作長安下第人。
報顏標
作者：姚巖傑（唐）

為報顏公識我麼，我心唯只與天和。眼前俗物關情少，聖朝若為蒼生計，也合公車到薜蘿。
江上燕別
作者：許渾（唐）

雲物如故鄉，山川異岐路。年來未歸客，馬上春欲暮。一樽花下酒，殘日水西樹。不待管絃終，搖鞭背花去。
卜居招書侶
作者：許渾（唐）

憶昨未知道，臨川每羨魚。世途行處見，人事病來疏。微雨秋栽竹，孤燈夜讀書。憐君亦同志，晚歲傍山居。
西山草堂
作者：許渾（唐）

何處少人事，西山舊草堂。曬書秋日晚，洗藥石泉香。浚嶺有朝雨，北窗生夜涼。從勞問歸路，峰疊繞家鄉。
贈隱者
作者：許渾（唐）

回報隱居士，莫愁山興闌。求人顏色盡，知道性情寬。信譜彈琴誤，緣崖劚藥難。東皋亦自給，殊愧遠相安。
舟次武陵寄天竺僧無晝
作者：許渾（唐）

溪長山幾重，十裡萬株松。秋日下丹檻，暮雲歸碧峰。樹棲新放鶴，潭隱舊降龍。還在孤舟宿，臥聞初夜鐘。
寄小弟
作者：許渾（唐）

江城紅葉盡，旅思複淒傷。孤夢家山遠，獨眠秋夜長。道存空倚命，身賤未歸鄉。南望空垂淚，天邊雁一行。
秋日
作者：許渾（唐）

有計自安業，秋風罷苦吟。買山兼種竹，對客更彈琴。煙起藥園晚，杵聲松院深。閑眠得真性，惆悵舊時心。
石池
作者：許渾（唐）

通竹引泉脈，泓澄瀲石盆。驚魚翻藻葉，浴鳥上松根。殘月留山影，高風耗水痕。誰家秋洗藥，來往自開門。
留題李侍禦書齋
作者：許渾（唐）

昔話平生志，高齋曾見留。道孤心易感，恩重力難酬。獨立千峰曉，頻來一葉秋。雞鳴應有處，不覺淚空流。
行次白沙館，先寄上河南王侍禦
作者：許渾（唐）

夜程何處宿，山疊樹層層。孤館閉秋雨，空堂停曙燈。歌慚漁浦客，詩學雁門僧。此意無人識，明朝見李膺。
紫藤
作者：許渾（唐）

綠蘿縈數匝，本在草堂間。秋色寄高樹，晝陰籠遠山。移花疏處種，劚藥困時攀。日暮微風起，難尋舊徑還。
暝投靈智寺渡溪不得，卻取沿江路往
作者：許渾（唐）

雙巖瀉一川，回馬斷橋前。古廟陰風地，寒鐘暮雨天。沙虛留虎跡，水滑帶龍涎。卻下臨江路，潮深無渡船。
下第歸蒲城墅居
作者：許渾（唐）

失意歸三徑，傷春別九門。薄煙楊柳路，微雨杏花村。牧豎還呼犢，鄰翁亦抱孫。不知餘正苦，迎馬問寒溫。
重賦鷺鷥
作者：許渾（唐）

何年去此地，南浦滿鳧雛。雲漢知心遠，林塘覺思孤。低飛下晚樹，獨睡映新蒲。為爾多歸興，前年在五湖。
途中寒食
作者：許渾（唐）

處處哭聲悲，行人馬亦遲。店閑無火日，村暖斫桑時。泣路同楊子，燒山憶介推。清明明日是，甘負故園期。
深春
作者：許渾（唐）

故里千帆外，深春一雁飛。幹名頻慟哭，將老欲何歸。未穀拋還憶，交親晚更稀。空持望鄉淚，沾灑寄來衣。
歲首懷甘露寺自省上人
作者：許渾（唐）

心悟覺身勞，雲中棄寶刀。久閑生髀肉，多壽長眉毫。客棹春潮急，禪齋暮雪高。南da一回首，山碧水滔滔。
尋周煉師不遇留贈
作者：許渾（唐）

閉門池館靜，雲訪紫芝翁。零落槿花雨，參差荷葉風。夜棋全域性在，春酒半壺空。長嘯倚西閣，悠悠名利中。
題灞西駱隱居
作者：許渾（唐）

志淩三蜀客，心愛五湖人。co死酒中老，謀生書外貧。掃花眠石榻，搗藥轉溪輪。往往乘黃牸，鹿裘烏角巾。
旅夜懷遠客
作者：許渾（唐）

異鄉多遠情，夢斷落江城。病起慚書癖，貧家負酒名。過春花自落，竟曉月空明。獨此一長嘯，故人天際行。
秋夜棹舟訪李隱君
作者：許渾（唐）

望月憶披襟，長溪柳半陰。高齋初釀酒，孤棹遠攜琴。犬吠秋山迥，雞鳴曉樹深。開門更欹枕，誰識野人心。
臥病寄諸公
作者：許渾（唐）

飛蓋集蘭堂，清歌遞柏觴。高城榆柳蔭，虛閣芰荷香。海月秋偏靜，山風夜更涼。自憐書萬卷，扶病對螢光。
寓崇聖寺懷李校書
作者：許渾（唐）

幾日臥南亭，捲簾秋月清。河關初罷夢，池閣更含情。寒露潤金井，高風飄玉箏。前年共遊客，刀筆事戎旌。
秋日行次關西
作者：許渾（唐）

金風蕩天地，關西群木凋。早霜雞喔喔，殘月馬蕭蕭。紫陌秦山近，青楓楚樹遙。還同長卿志，題字滿河橋。
山居冬夜喜魏扶見訪因贈
作者：許渾（唐）

霜風露葉下，遠思獨裴回。夜久草堂靜，月明山客來。遣貧相勸酒，憶字共書灰。何事清平世，幹名待有媒。
喜李詡秀才見訪因贈
作者：許渾（唐）

浙南分首日，誰謂別經時。路遠遙相訪，家貧喜見知。不須辭不酌，更請續新詩。但得心中劍，酬恩會有期。
晚投慈恩寺呈俊上人
作者：許渾（唐）

雙巖瀉一川，十裡絕人煙。古廟陰風地，寒鐘暮雨天。沙虛留虎跡，水滑帶龍涎。不及曹溪侶，空林已夜禪。
行次虎頭巖酬寄路中丞
作者：許渾（唐）

樟亭去已遠，來上虎頭巖。灘急水移棹，山回風滿帆。石梯迎雨滑，沙井落潮鹹。何以慰行旅，如公書一緘。
送荔浦蔣明府赴任
作者：許渾（唐）

路長春欲盡，歌怨酒初酣。白社蓮宮北，青袍桂水南。驛行盤鳥道，船宿避龍潭。真得詩人趣，煙霞處處諳。
懷政禪師院
作者：許渾（唐）

山齋路幾層，敗衲學真乘。寒暑移雙樹，光陰盡一燈。風飄高竹雪，泉漲小池冰。莫訝頻來此，修身欲到僧。
秋夕有懷
作者：許渾（唐）

念遠坐西閣，華池涵月涼。書回秋欲盡，酒醒夜初長。露白蓮衣淺，風清蕙帶香。前年此佳景，蘭棹醉橫塘。
秋霽寄遠
作者：許渾（唐）

初霽獨登賞，西樓多遠風。橫煙秋水上，疏雨夕陽中。高樹下山鳥，平蕪飛草蟲。唯應待明月，千里與君同。
聞範秀才自蜀遊江湖
作者：許渾（唐）

蜀道下湘渚，客帆應不迷。江分三峽響，山並九華齊。秋泊雁初宿，夜吟猿乍啼。歸時慎行李，莫到石城西。
惜春
作者：許渾（唐）

花開又花落，時節暗中遷。無計延春日，可能留少年。小叢初散蝶，高柳即聞蟬。繁豔歸何處，滿山啼杜鵑。
題愁
作者：許渾（唐）

聚散竟無形，回腸百結成。古今銷不得，離別覺潛生。降虜將軍思，窮秋遠客情。何人更憔悴，落第泣秦京。
鴛鴦
作者：許渾（唐）

兩兩戲沙汀，長疑畫不成。錦機爭織樣，歌曲愛呼名。好□顧棲息，堪憐泛淺清。鳧鷗皆爾類，唯羨獨含情。
聞雁
作者：許渾（唐）

帶霜南去雁，夜好宿汀沙。驚起向何處，高飛極海涯。入雲聲漸遠，離嶽路猶賒。歸夢當時斷，參差欲到家。
不寢
作者：許渾（唐）

到曉不成夢，思量堪白頭。多無百年命，長有萬般愁。世事應難盡，營生卒未休。莫言名與利，名利是身仇。
宿東橫山
作者：許渾（唐）

孤舟路漸賒，時見碧桃花。溪雨灘聲急，巖風樹勢斜。獼猴垂弱蔓，鸛鶴睡橫槎。謾向仙林宿，無人識阮家。
早行
作者：許渾（唐）

失枕驚先起，人家半夢中。聞雞憑早晏，佔鬥認西東。轡濕知行露，衣單覺曉風。秋陽弄光影，忽吐半林紅。
陪鄭史君泛舟晚歸
作者：許渾（唐）

南郭望歸處，郡樓高捲簾。平橋低皂蓋，曲岸轉彤襜。江晚笙歌促，山晴鼓角嚴。羊公莫先醉，清曉月纖纖。
酬殷堯藩
作者：許渾（唐）

相如愧許詢，寥落向溪濱。竹馬兒猶小，荊釵婦慣貧。獨愁憂過日，多病不如人。莫怪青袍選，長安隱舊春。
贈遷客
作者：許渾（唐）

無機還得罪，直道不傷情。微雨昏山色，疏籠閉鶴聲。閒居多野客，高枕見江城。門外長溪水，憐君又濯纓。
徵西舊卒
作者：許渾（唐）

少年乘勇氣，百戰過烏孫。力盡邊城難，功加上將恩。曉風聽戍角，殘月倚營門。自說輕生處，金瘡有舊痕。
南陵留別段氏兄弟
作者：許渾（唐）

不知身老大，猶似舊時狂。為酒遊山縣，留詩遍草堂。歸期秋未盡，離恨日偏長。更羨君兄弟，參差雁一行。
旅中別侄暐
作者：許渾（唐）

相見又南北，中宵淚滿襟。旅遊知世薄，貧別覺情深。歌管一尊酒，山川萬裡心。此身多在路，休誦異鄉吟。
松江渡送人
作者：許渾（唐）

故國今何在，扁舟竟不歸。雲移山漠漠，江闊樹依依。晚色千帆落，秋聲一雁飛。此時兼送客，憑檻欲沾衣。
過鮑溶宅有感
作者：許渾（唐）

寥落故人宅，重來身已亡。古苔殘墨沼，深竹舊書堂。秋色館池靜，雨聲雲木涼。無因展交道，日暮倍心傷。
棹歌行
作者：駱賓王（唐）

寫月塗黃罷，淩波拾翠通。鏡花搖芰日，衣麝入荷風。葉密舟難蕩，蓮疏浦易空。鳳媒羞自託，鴛翼恨難窮。秋帳燈華翠，倡樓粉色紅。相思無別曲，並在棹歌中。
海曲書情
作者：駱賓王（唐）

薄遊倦千里，勞生負百年。未能槎上漢，詎肯劍遊燕。白雲照春海，青山橫曙天。江濤讓雙璧，渭水擲三錢。坐惜風光晚，長歌獨塊然。
蓬萊鎮
作者：駱賓王（唐）

旅客春心斷，邊城夜望高。野樓疑海氣，白鷺似江濤。結綬疲三入，承冠泣二毛。將飛憐弱羽，欲濟乏輕舠。賴有陽春曲，窮愁且代勞。
和李明府
作者：駱賓王（唐）

傳聞葉懸履，飛向洛陽城。馳道臨層掖，津門對小平。霞殘疑制錦，雲度似飄纓。藻掞潘江澈，塵虛範甑清。詎憐沖鬥氣，猶向匣中鳴。
春晚從李長史游開道林故山
作者：駱賓王（唐）

幽尋極幽壑，春望陟春臺。雲光棲斷樹，靈影入仙杯。古藤依格上，野徑約山隈。落蕊翻風去，流鶯滿樹來。興闌荀禦動，歸路起浮埃。
冬日野望
作者：駱賓王（唐）

故人無與晤，安步陟山椒。野靜連雲卷，川明斷霧銷。靈巖聞曉籟，洞浦漲秋潮。三江歸望斷，千里故鄉遙。勞歌徒自奏，客魂誰為招。
晚渡黃河
作者：駱賓王（唐）

千里尋歸路，一葦亂平源。通波連馬頰，迸水急龍門。照日榮光淨，驚風瑞浪翻。棹唱臨風斷，樵謳入聽喧。岸迥秋霞落，潭深夕霧繁。誰堪逝川上，日暮不歸魂。
宿山莊
作者：駱賓王（唐）

金陵一超忽，玉燭幾還周。露積吳臺草，風入郢門楸。林虛宿斷霧，磴險掛懸流。拾青非漢策，化緇類秦裘。牽跡猶多蹇，勞生未寡尤。獨此他鄉夢，空山明月秋。
晚度天山有懷京邑
作者：駱賓王（唐）

忽上天山路，依然想物華。雲疑上苑葉，雪似禦溝花。行歎戎麾遠，坐憐衣帶賒。交河浮絕塞，弱水浸流沙。旅思徒漂梗，歸期未及瓜。寧知心斷絕，夜夜泣胡笳。
夕次蒲類津
作者：駱賓王（唐）

二庭歸望斷，萬裡客心愁。山路猶南屬，河源自北流。晚風連朔氣，新月照邊秋。灶火通軍壁，烽煙上戍樓。龍庭但苦戰，燕頷會封侯。莫作蘭山下，空令漢國羞。
遠使海曲春夜多懷
作者：駱賓王（唐）

長嘯三春晚，端居百慮盈。未安蝴蝶夢，遽切魯禽情。別島連寰海，離魂斷戍城。流星疑伴使，低月似依營。懷祿甯期達，牽時匪徇名。艱虞行已遠，時跡自相驚。
早發諸暨
作者：駱賓王（唐）

征夫懷遠路，夙駕上危巒。薄煙橫絕巘，輕凍澀回湍。野霧連空暗，山風入曙寒。帝城臨灞涘，禹穴枕江幹。橘性行應化，蓬心去不安。獨掩窮途淚，長歌行路難。
望月有所思
作者：駱賓王（唐）

九秋涼風肅，千里月華開。圓光隨露湛，碎影逐波來。似霜明玉砌，如鏡寫珠胎。晚色依關近，邊聲雜吹哀。離居分照耀，怨緒共裴徊。自繞南飛羽，空忝北堂才。
送吳七遊蜀
作者：駱賓王（唐）

日觀分齊壤，星橋接蜀門。桃花嘶別路，竹葉瀉離樽。夏老蘭猶茂，秋深柳尚繁。霧銷山望迥，風高野聽喧。勞歌徒欲奏，贈別竟無言。唯有當秋月，空照野人園。
西行別東臺詳正學士
作者：駱賓王（唐）

意氣坐相親，關河別故人。客似秦川上，歌疑易水濱。塞荒行辨玉，臺遠尚名輪。洩井懷邊將，尋源重漢臣。上苑梅花早，禦溝楊柳新。只應持此曲，別作邊城春。
和王記室從趙王春日遊陀山寺
作者：駱賓王（唐）

鳥旟陪訪道，鷲嶺狎棲真。四禪明靜業，三空廣勝因。祥河疏疊澗，慧日皎重輪。葉暗龍宮密，花明鹿苑春。雕談筌奧旨，妙辯漱玄津。雅曲終難和，徒自奏巴人。
夏日夜憶張二
作者：駱賓王（唐）

伏枕憂思深，擁膝獨長吟。烹鯉無尺素，筌魚勞寸心。疏麻空有折，芳桂湛無斟。廣庭含夕氣，閑宇澹虛陰。織蟲垂夜砌，驚鳥棲暝林。歡娛百年促，羈病一生侵。詎堪孤月夜，流水入鳴琴。
寒夜獨坐遊子多懷簡知己
作者：駱賓王（唐）

故鄉眇千里，離憂積萬端。鶉服長悲碎，蝸廬未卜安。富鉤徒有想，貧鋏為誰彈。柳秋風葉脆，荷曉露文團。晚金叢岸菊，餘佩下幽蘭。伐木傷心易，維桑歸去難。獨有孤明月，時照客庭寒。
在軍中贈先還知己
作者：駱賓王（唐）

蓬轉俱行役，瓜時獨未還。魂迷金闕路，望斷玉門關。獻凱多慚霍，論封幾謝班。風塵催白首，歲月損紅顏。落雁低秋塞，驚鳧起暝灣。胡霜如劍鍔，漢月似刀環。別後邊庭樹，相思幾度攀。
秋日山行簡梁大官
作者：駱賓王（唐）

乘馬陟層阜，回首睇山川。攢峰銜宿霧，疊巘架寒煙。百重含翠色，一道落飛泉。香吹分巖桂，鮮雲抱石蓮。地偏心易遠，致默體逾玄。得性虛遊刃，忘言已棄筌。彈冠勞巧拙，結綬倦牽纏。不如從四皓，丘中鳴一弦。
晚泊江鎮
作者：駱賓王（唐）

四運移陰律，三翼泛陽侯。荷香銷晚夏，菊氣入新秋。夜烏喧粉堞，宿雁下蘆洲。海霧籠邊徼，江風繞戍樓。轉蓬驚別渚，徙橘愴離憂。魂飛灞陵岸，淚盡洞庭流。振影希鴻陸，逃名謝蟻丘。還嗟帝鄉遠，空望白雲浮。
浮槎
作者：駱賓王（唐）

昔負千尋質，高臨九仞峰。真心淩晚桂，勁節掩寒松。忽值風飆折，坐為波浪沖。摧殘空有恨，擁腫遂無庸。渤海三千里，泥沙幾萬重。似舟飄不定，如梗泛何從。仙客終難託，良工豈易逢。徒懷萬乘器，誰為一先容。
晚泊河曲
作者：駱賓王（唐）

三秋倦行役，千里泛歸潮。通波竹箭水，輕舸木蘭橈。金堤連曲岸，貝闕影浮橋。水淨千年近，星飛五老遙。疊花開宿浪，浮葉下涼飆。浦荷疏晚菂，津柳漬寒條。恓惶勞梗泛，淒斷倦蓬飄。仙槎不可託，河上獨長謠。
早發淮口望盱眙
作者：駱賓王（唐）

養蒙分四瀆，習坎奠三荊。徙帝留餘地，封王表舊城。岸昏涵蜃氣，潮滿應雞聲。洲迥連沙靜，川虛積溜明。一朝從捧檄，千里倦懸旌。背流桐柏遠，逗浦木蘭輕。小山迷隱路，大塊切勞生。唯有貞心在，獨映寒潭清。
邊城落日
作者：駱賓王（唐）

紫塞流沙北，黃圖灞水東。一朝辭俎豆，萬裡逐沙蓬。候月恆持滿，尋源屢鑿空。野昏邊氣合，烽迥戍煙通。膂力風塵倦，疆場歲月窮。河流控積石，山路遠崆峒。壯志淩蒼兕，精誠貫白虹。君恩如可報，龍劍有雌雄。
宿溫城望軍營
作者：駱賓王（唐）

虜地寒膠折，邊城夜柝聞。兵符關帝闕，天策動將軍。塞靜胡笳徹，沙明楚練分。風旗翻翼影，霜劍轉龍文。白羽搖如月，青山斷若雲。煙疏疑卷幔，塵滅似銷氛。投筆懷班業，臨戎想顧勳。還應雪漢恥，持此報明君。
過故宋
作者：駱賓王（唐）

舊國千年盡，荒城四望通。雲浮非隱帝，日舉類遊童。綺琴朝化洽，祥石夜論空。馬去遙奔鄭，蛇分近帶豐。池文斂束水，竹影漏寒叢。園兔承行月，川禽避斷風。故宋誠難定，從梁事未工。唯當過周客，獨愧吳臺空。
邊夜有懷
作者：駱賓王（唐）

漢地行逾遠，燕山去不窮。城荒猶築怨，碣毀尚銘功。古戍煙塵滿，邊庭人事空。夜關明隴月，秋塞急胡風。倚伏良難定，榮枯豈易通。旅魂勞泛梗，離恨斷徵蓬。蘇武封猶薄，崔駰宦不工。惟餘北叟意，欲寄南飛鴻。
傷祝阿王明府
作者：駱賓王（唐）

洛川真氣上，重泉惠政融。含章光後烈，繼武嗣前雄。與善良難驗，生涯忽易窮。翔鳧猶化履，狎雉尚馴童。錢滿荒階綠，塵浮虛帳紅。夏餘將宿草，秋近未驚蓬。煙晦泉門閉，日盡夜臺空。誰堪孤隴外，獨聽白楊風。
四月八日題七級
作者：駱賓王（唐）

化城分鳥堞，香閣俯龍川。複棟侵黃道，重簷架紫煙。銘書非晉代，壁畫是梁年。霸略今何在，王宮尚巋然。二帝曾遊聖，三卿是偶賢。因茲遊勝侶，超彼託良緣。我出有為界，君登非想天。悠悠青曠裡，蕩蕩白雲前。今日經行處，曲音號蓋煙。
和孫長史秋日臥病
作者：駱賓王（唐）

霍第疏天府，潘園近帝臺。調弦三婦至，置驛五侯來。尚想歡娛洽，籲嗟歲月催。金壇分上將，玉帳引瑰材。決勝鯨波靜，騰謀鳥穀開。白雲淮水外，紫陌灞陵隈。節變驚衰柳，笳繁思落梅。調神和玉燭，掞藻握珠胎。悵矣欣懷土，居然欲死灰。還因承雅曲，暫喜躍沈鰓。
餞鄭安陽入蜀
作者：駱賓王（唐）

彭山折阪外，井絡少城隈。地是三巴俗，人非百里材。畏途君悵望，岐路我裴徊。心賞風煙隔，容華歲月催。遙遙分鳳野，去去轉龍媒。遺錦非前邑，鳴琴即舊臺。劍門千仞起，石路五丁開。海客乘槎渡，仙童馭竹回。魂將離鶴遠，思逐斷猿哀。唯有雙鳧舄，飛去複飛來。
詠懷
作者：駱賓王（唐）

少年識事淺，不知交道難。一言芬若桂，四海臭如蘭。寶劍思存楚，金錘許報韓。虛心徒有託，循跡諒無端。太息關山險，籲嗟歲月闌。忘機殊會俗，守拙異懷安。阮籍空長嘯，劉琨獨未歡。十步庭芳斂，三秋隴月團。槐疏非盡意，松晚夜淩寒。悲調弦中急，窮愁醉裡寬。莫將流水引，空向俗人彈。
春日離長安客中言懷
作者：駱賓王（唐）

年華開早律，霽色蕩芳晨。城闕千門曉，山河四望春。禦溝通太液，戚裡對平津。寶瑟調中婦，金罍引上賓。劇談推曼倩，驚坐揖陳遵。意氣一言合，風期萬裡親。自惟安直道，守拙忌因人。談器非先木，圖榮異後薪。揶揄慚路鬼，憔悴切波臣。玄草終疲漢，烏裘幾滯秦。生涯無歲月，岐路有風塵。還嗟太行道，處處白頭新。
夕次舊吳
作者：駱賓王（唐）

維舟背楚服，振策下吳畿。盛德弘三讓，雄圖枕九圍。黃池通霸跡，赤壁暢戎威。文物俄遷謝，英靈有盛衰。行歎鴟夷沒，遽惜湛盧飛。地古煙塵暗，年深館宇稀。山川四望是，人事一朝非。懸劍空留信，亡珠尚識機。鄭風遙可託，關月眇難依。西北雲逾滯，東南氣轉微。徒懷伯通隱，多謝買臣歸。唯有荒臺露，薄暮濕征衣。
早秋出塞寄東臺詳正學士
作者：駱賓王（唐）

促駕逾三水，長驅望五原。天階分鬥極，地理接樓煩。溪月明關隴，戎雲聚塞垣。山川殊物候，風壤異涼暄。戍古秋塵合，沙寒宿霧繁。昔餘迷學步，投跡忝詞源。蘭渚浮延閣，蓬山款禁園。彯纓陪紱冕，載筆偶璵璠。汲塚寧詳蠹，秦牢詎辨冤。一朝從篚服，千里騖輕軒。鄉夢隨魂斷，邊聲入聽喧。南圖終鎩翮，北上遽催轅。弔影慚連茹，浮生倦觸藩。數奇何以託，桃李自無言。
幽縶書情通簡知己
作者：駱賓王（唐）

昔歲逢楊意，觀光貴楚材。穴疑丹鳳起，場似白駒來。一命淪驕餌，三緘慎禍胎。不言勞倚伏，忽此遘邅回。驄馬刑章峻，蒼鷹獄吏猜。絕縑非易辨，疑璧果難裁。揆畫慚周道，端憂滯夏臺。生涯一滅裂，岐路幾裴徊。青陸春芳動，黃沙旅思催。圓扉長寂寂，疏網尚恢恢。入阱先搖尾，迷津正曝腮。覆盆徒望日，蟄戶未經雷。霜歇蘭猶敗，風多木屢摧。地幽蠶室閉，門靜雀羅開。自憫秦冤痛，誰憐楚奏哀。漢陽窮鳥客，梁甫臥龍才。有氣還沖鬥，無時會鑿壞。莫言韓長孺，長作不然灰。
久戍邊城有懷京邑
作者：駱賓王（唐）

擾擾風塵地，遑遑名利途。盈虛一易舛，心跡兩難俱。弱齡小山志，寧期大丈夫。九微光賁玉，千仞忽彈珠。棘寺遊三禮，蓬山簉八儒。懷鉛慚後進，投筆願前驅。北走非通趙，西之似化胡。錦車朝促候，刁鬥夜傳呼。戰士青絲絡，將軍黃石符。連星入寶劍，半月上雕弧。拜井開疏勒，鳴桴動密須。戎機習短蔗，祆祲靜長榆。季月炎初盡，邊亭草早枯。層陰籠古木，窮色變寒蕪。海鶴聲嘹唳，城烏尾畢逋。葭繁秋色引，桂滿夕輪虛。行役風霜久，鄉園夢想孤。灞池遙夏國，秦海望陽紆。沙塞三千里，京城十二衢。楊溝連鳳闕，槐路擬鴻都。璧殿規宸象，金堤法鬥樞。雲浮西北蓋，月照東南隅。寶帳垂連理，銀床轉轆轤。廣筵留上客，豐饌引中廚。漏緩金徒箭，嬌繁玉女壺。秋濤飛喻馬，秋水泛仙艫。意氣風雲合，言忘道術趨。共矜名已泰，詎肯沫相濡。有志慚雕朽，無庸類散樗。關山暫超忽，形影歎艱虞。結網空知羨，圖榮豈自誣。忘情同塞馬，比德類宛駒。隴阪肝腸絕，陽關亭候迂。迷魂驚落雁，離恨斷飛鳧。春去榮華盡，年來歲月蕪。邊愁傷郢調，鄉思繞吳歈。河氣通中國，山途限外區。相思若可寄，冰泮有銜蘆。
在軍登城樓
作者：駱賓王（唐）

城上風威冷，江中水氣寒。戎衣何日定，歌舞入長安。
於易水送人
作者：駱賓王（唐）

此地別燕丹，壯士發沖冠。昔時人已沒，今日水猶寒。
詠鏡
作者：駱賓王（唐）

寫月無芳桂，照日有花菱。不持光謝水，翻將影學冰。
挑燈杖
作者：駱賓王（唐）

稟質非貪熱，焦心豈憚熬。終知不自潤，何處用脂膏。
詠塵
作者：駱賓王（唐）

淩波起羅襪，含風染素衣。別有知音調，聞歌應自飛。
玩初月
作者：駱賓王（唐）

忌滿光先缺，乘昏影暫流。既能明似鏡，何用曲如鉤。
送別
作者：駱賓王（唐）

寒更承夜永，涼夕向秋澄。離心何以贈，自有玉壺冰。
憶蜀地佳人
作者：駱賓王（唐）

東西吳蜀關山遠，魚來雁去兩難聞。莫怪常有千行淚，只為陽臺一片雲。
詠鵝
作者：駱賓王（唐）

鵝鵝鵝，曲項向天歌。白毛浮綠水，紅掌撥清波。
九日幸臨渭亭登高應製得開字
作者：盧藏用（唐）

上月重陽滿，中天萬乘來。萸依佩裡發，菊向酒邊開。聖澤煙雲動，宸文象緯回。小臣無以答，願奉億千杯。
奉和九月九日登慈恩寺浮圖應制
作者：盧藏用（唐）

化塔龍山起，中天鳳輦迂。彩旒牽畫剎，雜佩冒香萸。寶葉擎千座，金英漬百盂。秋雲飄聖藻，霄極捧連珠。
宋主簿鳴皋夢趙六予未及報而陳子雲亡今追為此詩荅宋兼貽平昔遊舊
作者：盧藏用（唐）

暮川罕停波，朝雲無留色。故人琴與詩，可存不可識。識心尚可親，琴詩非故人。鳴皋初夢趙，蜀國已悲陳。感化傷淪滅，魂交惜未申。冥期失幽報，茲理複今晨。前嗟成後泣，已矣將何及。舊感與新悲，虛懷酬昔時。趙侯鴻寶氣，獨負青雲姿。群有含妙識，眾象懸清機。雄談盡物變，精義解人頤。在陰既獨善，幽躍自為疑。踠彼千里足，傷哉一尉欺。陳生富清理，卓犖兼文史。思縟巫山雲，調逸岷江水。鏗鏘哀忠義，感激懷知己。負劍登薊門，孤遊入燕市。浩歌去京國，歸守西山趾。幽居探元化，立言見千祀。埋沒經濟情，良圖竟雲已。坐憶平生遊，十載懷嵩丘。題書滿古壁，採藥遍巖幽。子微化金鼎，仙笙不可求。榮哉宋與陸，名宦美中州。存亡一暌阻，岐路方悠悠。自予事山海，及茲人世改。傳聞當世榮，皆入古人名。無複平原賦，空餘鄰笛聲。泣對西州使，悲訪北邙塋。新墳蔓宿草，舊闕毀殘銘。為君成此曲，因言寄友生。默語無窮事，凋傷共此情。
餞唐州高使君赴任
作者：盧藏用（唐）

餞酒臨豐樹，褰帷出魯陽。蕙蘭春已晚，桐柏路猶長。祖逖方城鎮，安期外氏鄉。從來二千石，天子命唯良。
餞許州宋司馬赴任
作者：盧藏用（唐）

國為休徵選，輿因仲舉題。山川襄野隔，朋酒灞亭暌。零雨徵軒騖，秋風別驥嘶。驪歌一曲罷，愁望正淒淒。
奉和立春遊苑迎春應制
作者：盧藏用（唐）

天遊龍輦駐城闉，上苑遲光晚更新。瑤臺半入黃山路，幸預柏臺稱獻壽，願陪千畝及農晨。
奉和幸安樂公主山莊應制
作者：盧藏用（唐）

皇女瓊臺天漢潯，星橋月宇構山林。飛蘿半拂銀題影，瑤池駐蹕恩方久，璧月無文興轉深。
夜宴安樂公主宅
作者：盧藏用（唐）

侯家主第一時新，上席華年不惜春。珠釭綴日那知夜，玉斝流霞畏底晨。
九月九日幸臨渭亭登高應製得涘字
作者：岑羲（唐）

重九開科曆，千齡逢聖紀。爰豫矚秦垌，升高臨灞涘。玉醴浮仙菊，瓊筵薦芳芷。一聞帝舜歌，歡娛良未已。
奉和九月九日登慈恩寺浮屠應制
作者：岑羲（唐）

寶臺聳天外，玉輦步雲端。日麗重陽景，風搖季月寒。梵堂遙集雁，帝樂近翔鸞。願獻延齡酒，長承湛露歡。
餞唐州高使君
作者：岑羲（唐）

蒼茫南塞地，明媚上春時。目極傷千里，懷君不自持。徵車別岐路，斜日下崦嵫。一歎軺軒阻，悠悠即所思。
奉和春日幸望春宮應制
作者：岑羲（唐）

和風助律應韶年，清蹕乘高入望仙。花笑鶯歌迎帝輦，一奉恩榮同鎬宴，空知率舞聽燻弦。
奉和幸安樂公主山莊應制
作者：岑羲（唐）

銀榜重樓出霧開，金輿步輦向天來。泉聲迥入吹簫曲，誠願北極拱堯日，微臣抃舞詠康哉。
夜宴安樂公主新宅
作者：岑羲（唐）

金榜重樓開夜扉，瓊筵愛客未言歸。銜歡不覺銀河曙，盡醉那知玉漏稀。
儀坤廟樂章二首
作者：薛稷（唐）

陽靈配德，陰魄昭升。堯壇鳳下，漢室龍興。俔天作對，我粢既潔，我醴既澄。陰陰靈廟，光靈若憑。德馨惟饗，外睦九族，內光一庭。克生睿哲，祚我休明。欽若徽範，實受其福，斯乎億齡。
九日幸臨渭亭登高應製得曆字
作者：薛稷（唐）

暮節乘原野，宣遊俯崖壁。秋登華實滿，氣嚴鷹隼擊。仙菊含霜泛，聖藻臨雲錫。願陪九九辰，長奉千千曆。
慈恩寺九日應制
作者：薛稷（唐）

寶宮星宿劫，香塔鬼神功。王遊盛塵外，睿覽出區中。日宇開初景，天詞掩大風。微臣謝時菊，薄採入芳叢。
早春魚亭山
作者：薛稷（唐）

春氣動百草，紛榮時斷續。白雲自高妙，裴回空山曲。陽林花已紅，寒澗苔未綠。伊餘息人事，蕭寂無營欲。客行雖雲遠，玩之聊自足。
秋日還京陝西十裡作
作者：薛稷（唐）

驅車越陝郊，北顧臨大河。隔河望鄉邑，秋風水增波。西登鹹陽途，日暮憂思多。傅巖既紆鬱，首山亦嵯峨。操築無昔老，采薇有遺歌。客遊節回換，人生知幾何。
奉和送金城公主適西蕃應制
作者：薛稷（唐）

天道寧殊俗，慈仁乃戢兵。懷荒寄赤子，忍愛鞠蒼生。月下瓊娥去，星分寶婺行。關山馬上曲，相送不勝情。
春日登樓野望
作者：薛稷（唐）

憑軒聊一望，春色幾芬菲。野外煙初合，樓前花正飛。嬌鶯弄新響，斜日散餘暉。誰忍孤遊客，言念獨依依。
餞許州宋司馬赴任
作者：薛稷（唐）

令弟與名兄，高才振兩京。別序聞鴻雁，離章動鶺鴒。遠朋馳翰墨，勝地寫丹青。風月相思夜，勞望潁川星。
奉和聖制春日幸望春宮應制
作者：薛稷（唐）

九春風景足林泉，四面雲霞敞禦筵。花鏤黃山繡作苑，喜奉仙遊歸路遠，直言行樂不言旋。
奉和幸安樂公主山莊應制
作者：薛稷（唐）

主家園囿極新規，帝郊遊豫奉天儀。歡宴瑤臺鎬京集，借問今朝八龍駕，何如昔日望仙池。
秋朝覽鏡
作者：薛稷（唐）

客心驚落木，夜坐聽秋風。朝日看容鬢，生涯在鏡中。
夜宴安樂公主新宅
作者：薛稷（唐）

秦樓宴喜月裴回，妓筵銀燭滿庭開。坐中香氣排花出，扇後歌聲逐酒來。
餞唐永昌
作者：薛稷（唐）

河洛風煙壯市朝，送君飛鳧去漸遙。更思明年桃李月，花紅柳綠宴浮橋。
九日幸臨渭亭登高應製得酒字
作者：馬懷素（唐）

睿賞葉通三，宸遊契重九。蘭將葉布席，菊用香浮酒。落日下桑榆，秋風歇楊柳。幸齊東戶慶，希薦南山壽。
奉和九月九日登慈恩寺浮圖應制
作者：馬懷素（唐）

季月啟重陽，金輿陟寶坊。禦旗橫日道，仙塔儼雲莊。帝蹕千官從，幹詞七曜光。顧慚文墨職，無以頌時康。
奉和送金城公主適西蕃應制
作者：馬懷素（唐）

帝子今何去，重姻適異方。離情愴宸掖，別路繞關梁。望絕園中柳，悲纏陌上桑。空餘願黃鶴，東顧憶迴翔。
餞許州宋司馬赴任
作者：馬懷素（唐）

潁川開郡邑，角宿分躔野。君非仲舉才，誰是題輿者。憫憫琴上鶴，蕭蕭路傍馬。嚴程若可留，別袂希再把。
餞唐州高使君赴任
作者：馬懷素（唐）

外牧資賢守，斯人奉帝俞。淮南膺建隼，渭北暫分符。坐歎煙波隔，行嗟物候殊。何年升美課，回首北城隅。
奉和立春遊苑迎春應制
作者：馬懷素（唐）

玄鑰飛灰出洞房，青郊迎氣肇初陽。仙輿暫下宜春苑，唯有裁花飾簪鬢，恆隨聖藻狎年光。
奉和聖制春日幸望春宮應制
作者：馬懷素（唐）

彩仗雕輿俯碧潯，行春禦氣發皇心。搖風細柳縈馳道，謬參西掖沾堯酒，願沐南燻解舜琴。
奉和人日宴大明宮恩賜彩縷人勝應制
作者：馬懷素（唐）

日宇千門平旦開，天容永珍列昭回。三陽候節金為勝，何幸得參詞賦職，自憐終乏馬卿才。
奉和幸安樂公主山莊應制
作者：馬懷素（唐）

主家臺沼勝平陽，帝幸歡娛樂未央。掩映雕窗交極浦，聖酒一沾何以報，唯欣頌德奉時康。
興慶池侍宴應制
作者：馬懷素（唐）

積水逶迤繞直城，含虛皎鏡有餘清。圖雲曲榭連緹幕，無勞海上尋仙客，即此蓬萊在帝京。
夜宴安樂公主宅
作者：馬懷素（唐）

鳳樓窈窕淩三襲，翠幌玲瓏瞰九衢。複道中宵留宴衎，彌令上客想踟躕。
餞唐永昌
作者：馬懷素（唐）

聞君出宰洛陽隅，賓友稱觴餞路衢。別後相思在何處，只應關下望仙鳧。
哭嚴僕射歸櫬
作者：杜甫（唐）

素幔隨流水，歸舟返舊京。老親如宿昔，部曲異平生。風送蛟龍雨，天長驃騎營。一哀三峽暮，遺後見君情。
宴戎州楊使君東樓
作者：杜甫（唐）

勝絕驚身老，情忘發興奇。座從歌妓密，樂任主人為。重碧拈春酒，輕紅擘荔枝。樓高欲愁思，橫笛未休吹。
渝州候嚴六侍禦不到，先下峽
作者：杜甫（唐）

聞道乘驄發，沙邊待至今。不知雲雨散，虛費短長吟。山帶烏蠻闊，江連白帝深。船經一柱觀，留眼共登臨。
撥悶
作者：杜甫（唐）

聞道雲安麴米春，才傾一盞即醺人。乘舟取醉非難事，已辦青錢防僱直，當令美味入吾唇。
聞高常侍亡
作者：杜甫（唐）

歸朝不相見，蜀使忽傳亡。虛曆金華省，何殊地下郎。致君丹檻折，哭友白雲長。獨步詩名在，只令故舊傷。
宴忠州使君侄宅
作者：杜甫（唐）

出守吾家侄，殊方此日歡。自須遊阮巷，不是怕湖灘。樂助長歌逸，杯饒旅思寬。昔曾如意舞，牽率強為看。
禹廟
作者：杜甫（唐）

禹廟空山裡，秋風落日斜。荒庭垂橘柚，古屋畫龍蛇。雲氣生虛壁，江聲走白沙。早知乘四載，疏鑿控三巴。
題忠州龍興寺所居院壁
作者：杜甫（唐）

忠州三峽內，井邑聚雲根。小市常爭米，孤城早閉門。空看過客淚，莫覓主人恩。淹泊仍愁虎，深居賴獨園。